ঘটনা এই ছিল যে-খালেদ ইবনে আহমদ নামক বুখারার তৎকালিন শাসনকর্তা ইমাম বুখারীর নিকট সংবাদ পাঠালেন, স্বয়ং তিনি বা তার পুত্রদ্বয় ইমাম বুখারীর সংকলিত কিতাব অধ্যয়ন করতে চান। ইমাম বুখারী (রহ.) যেন সেই শাসনকর্তা-আমীরের বাসভবনে উপস্থিত হয়ে এ কাজ সমাধা করেন। কিন্তু বুখারী (রহ.) পরিষ্কার ভাষায় জানালেন-“দেখুন, আমি কখনও এলেমকে অপমাণিত ও হেয় প্রতিপন্ন করতে পারবো না। (লক্ষ লক্ষ গরীব জনসাধারণকে উপেক্ষা করে)” এ মহান রতœ ইলমকে আমীর-ওমারাদের দরোজার প্রত্যাশী বানাতে পারবো না। অতএব আমীর সাহেব যদি ইলমের প্রতি অনুরাগী ও আকৃষ্ট হয়ে থাকেন, তবে তিনি যেন আমার মসজিদ বা বাড়ীতে উপস্থিত হন। আর যদি তিনি আমার এ ব্যবস্থা অবলম্বনে অসন্তুষ্ট হন এবং আমার শিক্ষা দান কর্মসূচিতে বাধা প্রদানের ইচ্ছা করেন, তবে আমি সে বিষয়ে আদৌ শংকিত নই। কারণ, তার দ্বারা বাধাপ্রাপ্ত হয়ে যদি আমার এই কাজ বন্ধ হয়ে যায় তবে আমি কেয়ামতের দিন আলাহ তা’আলার নিকট এই বলে ক্ষমাগণ্য হতে পারবো যে, আমি স্বেচ্ছায় ইলমচর্চা- হাদিস শিখা বন্ধ করে দেই নি।